Genre: Promotion

5 razlogov, zakaj je coworking odlična rešitev <p/> V Sloveniji smo zadnje čase priča porastu tako imenovanih coworking pisarn, ki mladim podjetnikom omogočajo več fleksibilnosti kot delo v klasičnih pisarnah, hkrati pa so tudi cenovno ugodnejše, kar je še posebej pomembno za mlada podjetja. Imajo pa še številne druge prednosti! <p/> 5 razlogov zakaj je coworking odlična rešitev (Vir slike: sxc.hu) <p/> Coworking je odlična rešitev za mlada podjetja,... <p/> ... ker lahko delo in družino enostavneje ločite. <p/> Veliko podjetnikov, ki so danes sicer zelo uspešni, je začelo poslovati v domačih prostorih, najsi bo to v zaprašeni kleti ali v domači dnevni sobi. Dejstvo je, da imajo mladi podjetniki sprva zelo omejena denarna sredstva, zato je najem lastnih pisarniških prostorov zanje ponavadi prevelik strošek. <p/> V poštev zato pride prav najem poslovnih prostorov v tako imenovani coworking pisarni, ki je namenjena predvsem mladim podjetjem z malo člani ekipe. Tovrstne pisarne so cenovno veliko bolj ugodne od klasičnih pisarn, hkrati pa podjetniku omogočijo, da lahko enostavno ločuje domače in poslovne prostore. <p/> ... ker si lahko zgradite pravo pravcato mrežo poznanstev. <p/> Coworking pisarne na enem mestu združujejo več podjetniških ekip iz zelo različnih poslovnih področij. Z najemom poslovnega prostora v tovrstni pisarni boste avtomatično postali eden izmed članov skupnosti in r azvili boste pravo pravcato mrežo poznanstev. Na ta način boste širili besedo o svojem podjetju in pridobili nove dobre prijatelje. <p/> ... ker je poslovanje lahko veliko hitrejše in enostavnejše. <p/> Poslovanje v eni izmed coworking pisarn ni le zanimivo in zabavno, temveč je lahko tudi veliko hitrejše in enostavnejše. Potrebujete programerja, dizajnerja, računovodjo? Brez skrbi, saj ga boste najverjetneje našli kar v sosednji sobi, če pa ga vendarle ne boste uspeli najti, pa za kontaktno številko in priporočila poprosite ostale člane skupne pisarne, saj je kateri izmed njih gotovo že kdaj koristil omenjene usluge. <p/> ... ker je delo v pisarni veliko bolj udobno, kot delo v bližnjem lokalu. <p/> Prenosni računalniki in skorajda že neomejen dostop do interneta mnogim podjetnikom omogočajo, da delo opravljajo iz različnih lokacij. Ena izmed možnosti, ki se je poslužuje marsikdo, ki ima težave s prostorom, je delo v katerem izmed lokalov ob skodelici kave ali čaja. Problem se pojavi, če lastniki lokala takšnega početja ne odobravajo in mora podjetnik mesto zapustiti... in da o učinkovitosti takega dela sploh ne izgubljamo besed. <p/> Morda vam delo od doma sicer odgovarja, toda vaši poslovni partnerji ali potencialne stranke bodo veliko bolj navdušeni nad vami, če jih na sestanku sprejmete v urejeni pisarni, namesto v sobi, ki je hkrati tudi vaša spalnica ali kuhinja. Dokažite strankam in poslovnim partnerjem, da ste resna oseba, ki svoje delo opravlja profesionalno.